हेमाटोचेज़िया
गुदा से मल के साथ या मल में मिश्रित होकर शुद्ध रक्त का निकलना हेमाटोचेज़िया (Hematochezia) कहलाता है। इस समस्या का सम्बन्ध प्रायः जठरान्त्र प्रणाली के निचले भाग से रक्त निकलने से है। किन्तु यह जठरान्त्र प्रणाली के थोड़ा ऊपरी भाग से रक्त निकलने के कारण भी हो सकता है। हेमाटोचेज़िया और रेक्टोरेजिआ (rectorrhagia]] में अन्तर यह है कि रेक्टोरेजिया में रक्त का निकलना मल-त्याग से जुड़ा हुआ नहीं है बल्कि बिना मल त्याग के भी शुद्ध लाल रक्त निकलता है।